יואל שפיץ

יואל שפיץ (נולד ב-2 ביוני 1987) הוא מחנך, חוקר וסופר ישראלי. משמש כמחנך בבית הספר התיכון "קשת" בירושלים, מרצה במרכז לחינוך יהודי ע"ש מלטון באוניברסיטה העברית, ומנהל האגף הפדגוגי במרכז שטיינזלץ.

עבודתו מתמקדת בחינוך משלב של דתיים וחילונים, בפילוסופיה של החינוך ובהנגשת מחשבת ישראל.

 ביוגרפיה 
שפיץ גדל והתחנך בקרני שומרון. למד בישיבת מקור חיים, שם הפך לתלמידו של הרב עדין אבן ישראל (שטיינזלץ).

את לימודיו האקדמיים השלים באוניברסיטה העברית בירושלים. עבודת הדוקטורט שלו עסקה בפילוסופיה של החינוך וברב-תרבותיות, תוך התמקדות במשנתם החינוכית של הרב שטיינזלץ והרב פרופ' נחום אליעזר רבינוביץ'.שיח הזכויות ושיח הגבולות במרחב החינוכי הישראלי: שימוש בשיח הלכתי לשם קידום ערכי רב תרבותיות וסובלנות בין יהודים למוסלמים בחינוך הממלכתי בישראל, באתר האוניברסיטה העברית, זוהי התזה של ד"ר שפיץ. הדוקוטרט עוד לא עלה לאתר האוניברסיטה, כשיעלה יעודכן בערך, 2016

ב-2022 יצא לאור ספרו הראשון, "סיפור טוב מתחיל מהאמצע".

 פעילות חינוכית וציבורית 
שפיץ פועל לקידום מודלים של חינוך משלב ודיאלוג בין זהויות בחברה הישראלית. בשנת 2008 נמנה עם צוות ההקמה של ישיבת "שפע מקור חיים", ולאורך שנים שימש כמחנך בבית הספר המשלב "קשת" בירושלים.מופיע כמחנך ברשימת בעלי תפקידים באתר תיכון קשת

בתחום האקדמי, הוא מרצה במרכז לחינוך יהודי ע"ש מלטון באוניברסיטה העברית. במסגרת תפקידו הוא עוסק בהכשרת אנשי חינוך ובהוראה בתחומי החינוך המשלב בין דתיים לחילוניים.

שפיץ משמש כמנהל האגף הפדגוגי במרכז שטיינזלץ. בתפקיד זה הוא אמון על פיתוח תוכניות לימוד ועל שימור מורשתו ההגותית של הרב עדין אבן - ישראל שטיינזלץ.רשימות על לימוד גמרא, יואל שפיץ במסגרת תוכנית 'הביאור לתלמיד' במרכז שטיינזלץאיך ללמוד עם שטיינזלץ?, באתר YouTube, סרטוני הדרכה על לימוד בגמרות שטיינזלץ עם יואל שפיץ בין השנים 2023–2026 ריכז את פורום "מעבר לדמיון הליברלי" במכון ון ליר בירושלים, שעסק בבחינה מחודשת של יחסי ליברליזם, דת וקהילה.

 כתיבה ופרסומים 
ממוזער|200x200 פיקסלים|יואל שפיץ עם הרב עדין שטיינזלץשפיץ הוא חוקר וכותב המשלב בעבודתו מחקר אקדמי, הגות יהודית וחסידות. מאמריו האקדמיים פורסמו בכתבי עת ובאסופות מחקריות, ולצדם פרסם מאמרי הגות ופובליציסטיקה בבמות שונות, בהן מוסף "שבת" של עיתון מקור ראשון והעלונים "הדור" ו"קרוב אליך". עבודתו המחקרית והחינוכית זכתה לסקירה בכתבי עת ספרותיים ובכלי התקשורת.

בתחום הפרוזה פרסם שפיץ שני קובצי סיפורים קצרים המתמקדים בדמותו ובהגותו של רבו, הרב עדין שטיינזלץ:

 הספר סיפור טוב מתחיל מהאמצע (ידיעות ספרים, 2022) הוא קובץ סיפורים קצרים בהוצאת ידיעות ספרים המוגדרים על ידי המחבר כתיאור של "רגעי חיים". הספר מתאר מפגשים ואירועים מחייו ומפועלו של הרב שטיינזלץ.
 ספרו השני אש לא יכולה לנוח (ידיעות ספרים, 2025) ממשיך בקו זה, ומציג סיפורים המתמקדים בהנגשת עולם המושגים והדימויים של הרב שטיינזלץ.

 חיים אישיים 
שפיץ נשוי ליונת ואב לשלושה ילדים. הוא מתגורר ביישוב תקוע.
 פרסומים 

 ספרים 
 יואל שפיץ, סיפור טוב מתחיל מהאמצע: רגעי חיים עם הרב עדין אבן ישראל (שטיינזלץ), ידיעות ספרים, 2022.
 יואל שפיץ, אש לא יכולה לנוח: עוד רגעי חיים עם הרב עדין אבן ישראל (שטיינזלץ), ידיעות ספרים, 2025.

 מאמרים 
 הצלת נוכרי בשבת - עיון חינוכי־אזרחי בפסיקת הרב נחום רבינוביץ, בתוך: בפרט ובכלל: על יהדות, ריבונות וזכויות אדם | גיליון 9–10 נובמבר 2025
 עת מלחמה ועת שלום – על עיצוב הלכות המלחמה והשלום במשנת הרב רבינוביץ', בתוך: "שיח שלום" כהגות : עיונים בקבלה, הלכה ואנטי-פוליטיקה, 2024
 לצמוח מן האילן העתיק ללא חזרה וללא סטייה - מפעל הפרשנות של הרב עדין שטיינזלץ לאור מושג התרגום החינוכי, בתוך: שפתי כהן ישמרו דעת חינוך כפילוסופיה, פרשנות וספרות - מחקרים בחינוך יהודי, 2025

 לקריאה נוספת 



 הגרעין הקשה, כתבה של שפיץ במוסף שבת של מקור ראשון, 2017
 התלמוד לא נחתם - סוד התלמוד והרב עדין, הרצאה בכנס "תלמוד תורתך באהבה", יולי 2025.
 האיש ששכב על הגדר - לדמותו של הרב שטיינזלץ, הרצאה במרכז דהאן, אוניברסיטת בר-אילן, מרץ 2023.
 יואל שפיץ מחפש ענפים של עץ עתיק, פודקאסט "שיג ושיח" (פרק 26).
 האיש עם הכנפיים - על הרב שטיינזלץ, פודקאסט תניא (פרק 10).
 סדרת הדרכות פדגוגיות למסכת קידושין (מערך 'הבן על האב'), ערוץ מרכז שטיינזלץ.

 קישורים חיצוניים 

 יואל שפיץ, באתר ידיעות ספרים
 ארכיון יואל שפיץ, באתר העלון קרוב אליך

 הערות שוליים 

2026 01
קטגוריה:סופרים ישראלים
קטגוריה:אנשי חינוך ישראלים
קטגוריה:בעלי תואר דוקטור מהאוניברסיטה העברית בירושלים
קטגוריה:קרני שומרון: אישים
קטגוריה:תקוע: אישים
קטגוריה:ישראלים שנולדו ב-1987